Haydovchilik guvohnomasi uchun imtihon topshirishga uringan amerikalik qiz guvohnoma beradigan binoga zarar yetkazdi

Montichellolik (Minnesota shtati) 17 yoshli qiz avtomobil haydash bo‘yicha imtihon topshirish vaqtida imtihon komissiyasi joylashgan binoga zarar yetkazdi. Bu haqda Buffalo politsiya departamenti Facebook’dagi sahifasida ma’lum qildi, deb yozadi “Motor”.

Hodisa yuzasidan surishtiruv qiz uzatish korobkasi selektori joylashuvini adashtirib, avtoturargohdan orqaga harakatlanib chiqib ketish o‘rniga oldinga harakatlanganligini ko‘rsatdi. Avariya oqibatida bino devorining bir qismi qulab tushgan.
Yo‘lovchi o‘rindig‘idagi 60 yoshli instruktor ayol kichik jarohatlar bilan shifoxonaga yetkazilgan. Avariya aybdori va binodagi odamlar jabrlanmagan. Qizga nisbatan hech qanday ayblov e’lon qilinmagan.